2016.gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Grozījumi Ministru kabineta 2009.gada 24.februāra noteikumos Nr.200 “Noteikumi par darbības programmas "Uzņēmējdarbība un inovācijas" papildinājuma 2.1.2.4.aktivitātes "Augstas pievienotās vērtības investīcijas" projektu iesniegumu atlases pirmo kārtu”**

*Izdoti saskaņā ar Eiropas Savienības struktūrfondu*

 *un Kohēzijas fonda vadības likuma 18.panta 10.punktu*

Izdarīt Ministru kabineta 2009.gada 24.februāra noteikumos Nr.200 “Noteikumi par darbības programmas "Uzņēmējdarbība un inovācijas" papildinājuma 2.1.2.4.aktivitātes "Augstas pievienotās vērtības investīcijas" projektu iesniegumu atlases pirmo kārtu” (Latvijas Vēstnesis, 2009, 41., 96., 98., 121.nr.; 2010, 27., 158.nr.; 2011, 168.nr.; 2012, 125.nr.) šādus grozījumus:

1. **Papildināt** 20.punktu **ar trešo teikumu** šādā redakcija:

**“Noslēguma maksājumu sadarbības iestāde var veikt pirms projekta pabeigšanas, ja sadarbības iestāde ar finansējuma saņēmēju ir noslēgusi vienošanos par projekta pabeigšanu trūkumu novēršanas plāna ietvaros.”**

1. Papildināt noteikumus ar 20.1 **- 20.3** punktu šādā redakcijā:

“20.1 Finansējuma saņēmējs nodrošina projekta pabeigšanu trūkumu novēršanas plāna ietvaros ne vēlāk kā līdz **2018.gada 31.decembrim**. **Finansējuma saņēmējs līdz projekta pabeigšanai un mērķa sasniegšanai reizi pusgadā iesniegt izskatīšanai atbildīgajā iestādē un sadarbības iestādē informāciju par projekta ieviešanas progresu, kā arī mērķa nesasniegšanas riskiem un rīcības plānu to novēršanai. Sadarbības iestāde un atbildīgā iestāde nodrošina projekta pabeigšanas uzraudzību.**

**20.2 Izdevumi, kas radīsies pēc 2015.gada 31.decembra, tiek segti no finansējuma saņēmēja līdzekļiem.**

**20.3 Sadarbības iestāde saskaņā ar normatīvajiem aktiem par kārtību, kādā ziņo par Eiropas Savienības struktūrfondu un Kohēzijas fonda ieviešanā konstatētajām neatbilstībām, pieņem lēmumu par piešķirtā finansējuma izlietojumu un atgūst neatbilstošos izdevumus kas veikti projekta ietvaros, ja trūkumu novēršanas plānā noteiktajā termiņā projekts netiek pabeigts.”**

1. Papildināt 60.4.apakšpunktu ar otro teikumu šādā redakcijā:

“Noslēguma maksājumu sadarbības iestāde var veikt pirms projekta pabeigšanas, saskaņā ar šo noteikumu 20.un 20.1 punktā minētajiem nosacījumiem;”

1. Izteikt 69.punktu šādā redakcijā:

“69. Projekta noslēguma pārskatu iesniedz sadarbības iestādē 15 darbdienu laikā pēc projekta īstenošanas pabeigšanas, bet ne vēlāk par 2015.gada 1.jūliju, vai arī pirms projekta pabeigšanas saskaņā ar šo noteikumu 20.un 20.1 punktā minētajiem nosacījumiem.”

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

Valsts sekretāra pienākumu izpildītājs,

valsts sekretāra vietnieks R.Aleksejenko

15.03.2016 12:56

342

G.Silovs, 67013209,

e-pasts: Gatis.Silovs@em.gov.lv